Diari Oficial de la Generalitat Valenciana


Sumari del DOGV 9513, del 17-01-2023 (2022/12386)

RESOLUCIÓ 2254, de 2 de desembre de 2022, d'aprovació de l'informe ambiental i estratègic de l'estudi de detall per al Programa d'actuació integrada de la unitat d'execució en sol urbà residencial eixample carrer del Castell de Montesa.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9513

Data del DOGV
:   17-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/12241


Data del document
:   01-12-2022

Organisme emissor
:   Ajuntament de Canals

Tipus de document
:   Resolució

Descriptors 

:   * Canals
    * administració local
    * pla d'urbanisme

RESOLUCIÓ 2254, de 2 de desembre de 2022, d'aprovació de l'informe ambiental i estratègic de l'estudi de detall per al Programa d'actuació integrada de la unitat d'execució en sol urbà residencial eixample carrer del Castell de Montesa. [2022/12786]  
Antecedents  
1. Vist l'informe emès en data 30 de novembre de 2022, pel tècnic mitjà de Gestió Ambiental, l'arquitecta municipal i el cap del Servei d'Urbanisme, Obres Públiques i Activitats, en l'expedient d'avaluació ambiental i territorial estratègica de l'estudi de detall de la unitat d'execució per al desenvolupament del programa d'actuació integrada de la unitat d'execució en sol urbà residencial eixample, c/ Castell de Montesa de Canals, en el sentit següent:  
  
«1. Antecedents.  
Per la mercantil Medcap Value Add Development, SL, en data 8 d'abril de 2022 (registre d'entrada 3803/2022) es presenta el document d'inici per al desenvolupament de la unitat d'execució a sòl urbà C/ Castell de Montesa, comprensiu de la següent documentació:  
a) Document inicial estratègic per a avaluació ambiental.  
b) Esborrany de l'estudi de detall que acompanyarà el programa d'actuació integrada corresponent.  
c) Estudi d'integració paisatgística.  
d) Estudi d'inundabilitat.  
Rebuda la sol·licitud, i emesos els informes corresponents, per resolució de la Regidoria Delegada d'Urbanisme número 911/2022, de 26 de maig, de 2022, es resol:  
Primer. Admetre a tràmit la sol·licitud d'inici per al desenvolupament de la unitat d'execució a sòl urbà C/ Castell de Montesa, presentada per la mercantil Medcap Value Add Development, SL, comprensiva de Document inicial estratègic i esborrany de l'Estudi de Detall, juntament amb l'estudi d'integració paisatgística i l'estudi d'inundabilitat.  
  
Segon. Remetre a l'Alcaldia-Presidència, en la seua condició òrgan ambiental, una vegada haja pres coneixement l'òrgan substantiu, el document inicial estratègic incorporat al document d'inici per al desenvolupament de la unitat d'execució en sòl urbà c/ Castell de Montesa, juntament amb la documentació que l'acompanya, de donar inici al procediment de tramitació de l'avaluació ambiental i territorial estratègica, i en concret, comprovada aquesta, la sotmeta a consultes de les administracions públiques afectades i a les persones interessades, en els termes establerts a ls articles 52 i 53 del TRLOTUP.»  
Remesa la proposta a l'Alcaldia-Presidència de l'Ajuntament de Canals, en la seua condició d'òrgan ambiental, per aquesta, mitjançant Resolució número 1147/2022, de 6 de juliol, s'acorda sotmetre a informació pública el document que conté l'esborrany del pla i el document inicial estratègic a consultes de les administracions públiques afectades i persones interessades durant el termini de trenta dies hàbils, en aplicació del que estableix l'article 53 del Decret 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge (d'ara endavant TRLOTUP).  
Es procedeix a la inserció al tauler d'anuncis municipal, a sol·licitar informe a les administracions públiques i entitats afectades i a notificar individualment els propietaris afectats.  
  
2. Planejament d'aplicació i qualificació de la parcel·la.  
El planejament aplicable és el Pla general d'ordenació urbana de Canals, aprovat definitivament per acord de la Comissió Provincial d'Urbanisme de València, adoptat en sessió de data 27 de novembre de 1984 i publicat al BOP de 3 de gener de 1985.  
  
3. Objecte i justificació de l'estudi de detall  
Els objectius de l'estudi de detall són els següents:  
1. La urbanització completa de l'illa, atorgant la condició de solar edificable a la totalitat de les parcel·les de la mateixa  
2. Establir una connexió a l'avinguda Corts valencianes que permeta [?] una entrada eficient.  
3. Delimitar amb exactitud les dimensions i georeferenciar els vials circumdants de l'illa [?] executant els vials amb els serveis necessaris per completar de forma íntegra la urbanització.  
4. Fixar amb exactitud els volums, superfícies i usos permesos a cada zona.  
5. Crear una àrea amb la possibilitat d'implantar activitats comercials tractores de públic.  
6. Compatibilitzar l'ús comercial de volum mitjà amb els usos residencials o comercials d'una grandària menor. Mantenint part dels edificis industrials existents.  
7. Separar els espais [?] per viaris o barreres vegetals, als efectes de la seua adequada integració.  
8. Aconseguir una vora urbana adequada per a la connexió amb el sòl rural, amb arbrat i un volum adequat.  
9. Superar l'estat de degradació actual, creant un entorn urbà de qualitat.  
  
En el document d'inici i l'esborrany d'estudi de detall s'estudien tres alternatives, escollint-se l'alternativa 2, en què es proposa la tramitació d'un estudi de detall que definisca i remodele els volums corresponents als usos existents i compatibles, possibilitant la implantació d'activitats comercials tractores i dinamitzadores de l'espai, compatibles amb la residència, amb comerços més xicotets i amb els xicotets edificis industrials existents. I que delimite i definisca la xarxa viària de manera que permeta un accés còmode i segur a l'àmbit de l'actuació».  
  
4. Àmbit de l'estudi de detall.  
L'àmbit de l'estudi de detall és l'illa delimitada pels carrers Castell de Montesa, avinguda Corts Valencianes i camí de Setenes, excloent-ne l'edifici residencial de l'avinguda Corts Valencianes, 77.  
  
D'acord amb el que estableix l'informe de l'arquitecte col·legiat 02527 del COACV (en funcions d'assistència tècnica segons Resolució d'Alcaldia 101/2022, de 24.01.2022) de data 6 de maig de 2022, el (PGOU) classifica la totalitat de les parcel·les incloses en l'àmbit de l'estudi de detall com a sòl urbà, qualificant-lo parcialment com a zona d'edificis industrials existents i com a sòl urbà residencial eixample.  
  
Les determinacions relatives a la zona d'indústries existents les trobem en els articles 82 a 84 de les normes urbanístiques (NU); i els paràmetres es corresponen amb els actuals edificis industrials; sense previsió expressa d'alternatives a aquest ús davant de la possibilitat d'obsolescència i/o de canvi de l'ús industrial.  
Pel que fa a la zona urbana residencial eixample, segons l'article 74 i següents de les normes urbanístiques:  
- S'autoritza l'habitatge unifamiliar i col·lectiu, i l'ús industrial és compatible amb l'habitatge en determinades categories i situacions.  
- No consta grafiat sobre el pla d'alineacions el nombre màxim d'altures. Per tant, com a altures màximes per a la zona residencial s'adoptarà la que determina per a l'avinguda de les Corts Valencianes: IV (PB+3).  
A més a més, segons el plànol d'alineacions, la nau industrial annexa a l'edifici residencial de l'avinguda Corts Valencianes, 77 (referència cadastral 9939258HV6806B8974YU) està afectada per l'obertura del carrer Castell de Montesa i, d'acord amb l'article 206 TRLOTUP, es considera en situació de fora d'ordenació.  
  
5. Descripció de l'ordenació proposada.  
L'estudi de detall no afecta l'ordenació estructural, no modifica ni el règim d'usos ni les densitats edificatòries i no afecta dotacions de la xarxa primària. Es limita a delimitar els viaris, la forma de connexió al nucli urbà i la reordenació dels volums edificatoris.  
  
Així, es proposa una reducció de l'edificabilitat i un increment de les dotacions públiques (estàndard dotacional global):  
  
 Pgo vigent Esborrany ed Modificació  
 m2s m2st m2s m2st   
Xarxa Dotacional Viari 5.676,16 9.031,00 3.354,84  
Zona Eixample (ENS) 17.047,19 43.867,94 17.023,85 36.165,16 -23,34  
Zona Ind existent (EIND) 4.361,98 13.085,94 1.030,38 3.091,14 -3.331,60  
Total aprofitament privatiu 21.409,17 18.054,23 -3.354,94  
TOTAL ED 27.085,33 56.953,88 27.085,23 39.256,30 -17.697,58  
   
Estandar dotacional (EDG) 0,10 0,23 m2sup-dot/m2st  
  
  
A més a més, es preveu la modificació de les normes urbanístiques del PGOU de Canals, amb la finalitat de donar solució urbanística normativa a la desaparició de la indústria existent i la possibilitat d'adaptació de l'activitat -d'industrial a terciari- sense que això supose una modificació de l'ús dominant de la zona. Es proposa la incorporació de dos articles a les normes urbanístiques del següent tenor:  
«Article 84 bis. Substitució de l'ús industrial existent  
Quan desaparega l'ús industrial dels edificis industrials urbans (EIU), classificats com a tals pel PGOU, s'aplicarà el règim de la zona eixamplament (ENS), d'acord amb els usos predominants i compatibles, així com la resta de paràmetres urbanístics establerts per les NU vigents».  
«Article 81 bis. Ús terciari compatible  
a) Es permet l'ús terciari compatible amb el residencial, en edificis d'habitatges, adaptant-se als paràmetres urbanístics que li són aplicables, i amb les mesures correctores que li siguin imposades per la implantació de l'ús corresponent.  
b) En l'àmbit del present ED, es permet l'ús terciari:  
1. En parcel·les exclusives dedicades a aquest ús, amb les següents limitacions:  
- Ocupació màxima: 50 %  
- Separació mínima a usos residencials de 3 m.  
- Nombre altures: III  
- Altura màxima: 12,00 m.  
- Separar l'ús comercial/terciari de volum mitjà amb els usos residencials, mitjançant vials i/o barreres vegetals, als efectes de la seua adequada integració  
2. En edificis industrials existents mentre perdure la seua vida útil».  
6. Consultes realitzades.  
Per Resolució de l'Alcaldia-Presidència de l'Ajuntament de Canals número 1174/2022, de 6 de juliol de 2022, es va acordar la informació pública i el sotmetiment a consultes de les administracions afectades del document que conté l'esborrany del pla i el document inicial estratègic per un període de 30 dies.  
A més de notificar individualment els titulars cadastrals afectats i sotmetre la proposta a informació pública mitjançant la seua inserció al tauler d'anuncis municipal, es va sol·licitar informe a les següents administracions públiques i/o entitats interessades:  
  
Entitats Registre d'eixida Data  
Remissió Data recepció  
CONSELLERIA CULTURA REGAGE22e00031458861 20.07.2022 20.07.2022  
CONSELLERIA POLÍTICA TERRITORIAL REGAGE22e00031460807 20.07.2022 20.07.2022  
CONSELLERIA AGRICULTURA REGAGE22e00031448993 20.07.2022 20.07.2022  
CONFEDERACIÓ HIDROGRÀFICA XÚQUER REGAGE22e00031457099 20.07.2022 20.07.2022  
IBERDROLA 6228/2022 18.07.2022 26.07.2022  
GLOBAL OMNIUM 6229/2022 18.07.2022 18.07.2022  
  
  
Posteriorment, i, davant la falta de resposta a la sol·licitud d'informe per part de les administracions afectades, es va reiterar la sol·licitud d'informe a les següents administracions públiques:  
  
Entitats Registre d'eixida Data remissió Data recepció  
CONSELLERIA CULTURA REGAGE22e00043396864 03.10.2022 20.07.2022  
CONSELLERIA POLÍTICA TERRITORIAL REGAGE22e00043399757 03.10.2022 20.07.2022  
CONSELLERIA AGRICULTURA REGAGE22e00043412174 03.10.2022 20.07.2022  
CONFEDERACIÓ HIDROGRÀFICA XÚQUER REGAGE22e00043394359 03.10.2022 20.07.2022  
  
  
Transcorregut el termini, s'han presentat les al·legacions següents:  
1. Immofarrera Patrimoni, SL, mitjançant registre municipal d'entrada 8631/2022, de 18 d'agost del 2022, en relació amb la geometria de la rotonda prevista a l'Avinguda Corts Valencianes, al sentit de circulació dels vials proposats i a l'existència d'errades a l'estudi d'inundabilitat.  
2. Servei de gestió territorial de la Direcció General de Política Territorial i Paisatge; Mitjançant registre municipal d'entrada 10675/2022, de 10 d'octubre, de 2022, en relació al caràcter preceptiu de l'informe de la Confederació Hidrogràfica del Xúquer.  
Pel que fa a l'al·legació primera:  
- En relació a la geometria de la rotonda plantejada a l'esborrany d'estudi de detall i el sentit de circulació dels vials proposats, es considera que aquesta no és rellevant des del punt de vista mediambiental, per la qual cosa no escau la seua valoració en aquest moment sense perjudici que aquesta puga ser tinguda en compte pel promotor a l'hora de redactar l'estudi de detall definitiu.  
- Respecte a l'existència d'errors en l'estudi d'inundabilitat, s'ha traslladat l'al·legació al promotor de l'actuació, indicant aquest els següents:  
- Que es tracta d'un error cartogràfic de les cotes LIDAR del darrer vol, que no afecta l'àmbit de l'ED.  
- Que l'àmbit de l'ED es tracta d'un sòl urbà, i per tant, d'acord amb l'article 20 «Condicionants en sòl urbà i sòl urbanitzable amb programa», s'haurà de verificar la incidència de la perillositat d'inundació a l'àmbit de l'ED, i imposar quan siga necessari, condicions d'adequació de les futures edificacions. I l'estudi d'inundació s'ha realitzat per verificar-ne la incidència de la perillositat a l'àmbit de l'ED, on s'ha realitzat un alçament topogràfic de detall, i al contorn s'han utilitzat les dades del LIDAR.  
- Que l'estudi d'inundabilitat, tal com estableix la Guia d'aplicació del Pla acció territorial sobre prevenció del risc d'inundació a la Comunitat Valenciana (PATRICOVA), s'ha basat a verificar la incidència de la perillositat d'inundació a l'àmbit de l'ED, proposar les mesures correctores, i la no afecció a tercers per l'increment de pes després del desenvolupament de l'ED, no sent significatiu l'error de la informació gràfica a l'interior del límit sud de l'illa de Ferrys, en els resultats de la incidència d'aquest risc a l'àmbit de l'ED, ni de possibles increments de calat, per la qual cosa no es considera necessària la modificació de l'estudi d'inundabilitat.  
Pel tècnic mitjà de gestió ambiental es comparteixen les conclusions del promotor, indicant que s'haurà de fer referència a l'error a la versió final de l'estudi de detall.  
Pel que fa a la segona al·legació, no es considera preceptiu, en aquest moment, l'informe de la Confederació Hidrogràfica del Xúquer. S'ha de tenir en compte, d'una banda, que aquesta Administració va sol·licitar informe a la Confederació esmentada en data 20 de juliol de 2022, reiterant-lo en data 3 d'octubre de 2022, sense haver rebut resposta a cap de les dues sol·licituds. D'altra banda, l'article 53.2 del Decret 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, rebuts els pronunciaments de les administracions públiques afectades i persones interessades, o transcorregut el termini atorgat per fer-ho l'òrgan ambiental elaborarà i remetrà a l'òrgan promotor l'instrument ambiental corresponent. De tal redacció es desprèn que, en aquest moment de la tramitació de l'estudi de detall, no hi ha cap informe preceptiu.  
  
7. Identificació i valoració dels possibles efectes sobre el medi ambient.  
L'estudi de detall presentat es limita a definir i remodelar els volums corresponents als usos existents i compatibles sobre un sòl parcialment urbanitzat amb qualificació d'indústria existent al PGOU de l'any 1984, per la qual cosa cal considerar que qualsevol afecció mediambiental que pogués produir l'actuació, ja s'hauria produït.  
  
En aquest sentit, pel tècnic mitjà de Gestió Ambiental de l'Ajuntament de Canals s'emet informe en data 7 de novembre de 2022 en què, analitzada la documentació presentada i les al·legacions presentades, es conclou que no es preveuen efectes negatius significatius sobre el medi ambient ni sobre el canvi climàtic.  
  
8. Consideracions jurídiques.  
a) L'avaluació ambiental estratègica és l'instrument de prevenció, establert a la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals de presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental i la seua modificació (Llei 9/2018, de 5 de desembre) i al dret autonòmic a través del TRLOTUP.  
  
b) El TRLOTUP estableix, com a regla general, que l'òrgan ambiental per a l'avaluació ambiental i territorial estratègica de plans i programes és l'òrgan dependent de la conselleria competent en matèria d'ordenació del territori. No obstant, a l'apartat segon de l'article 49, s'estableixen les úniques tres excepcions a la regla general, en què l'òrgan ambiental serà municipal:  
a) En els instruments de planejament urbanístic que afecten únicament i exclusivament l'ordenació detallada del sòl urbà definida en aquest text refós.  
b) En els instruments de planejament urbanístic que, en el desenvolupament de planejament avaluat ambientalment, afecten únicament i exclusivament l'ordenació detallada del sòl urbanitzable definida en aquest text refós.  
c) En els instruments de planejament urbanístic que afecten únicament i exclusivament l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establerta a l'ordenació estructural.  
  
En el cas del Programa d'actuació integrada de la unitat d'execució a sòl urbà residencial eixample c/ Castell de Montesa de Canals (València) ens trobem en el primer dels tres supòsits, pretenent-se, amb la modificació i desenvolupament de l'ordenació detallada de sòl urbà, sense modificar l'ordenació estructural, de manera que cal concloure que, a aplicació de l'article 49 citat, l'òrgan ambiental serà l'Ajuntament de Canals.  
c) La documentació presentada compleix els requisits de l'article 127 TRLOTUP.  
d) La documentació s'ha sotmès a consultes de les administracions públiques afectades i persones interessades durant un termini de trenta dies hàbils, atès que el pla afecta exclusivament sòl urbà que compta amb els serveis urbanístics implantats sense modificació de l'ús dominant de la zona d'ordenació estructural, amb caràcter previ a l'emissió del present informe.  
Aquest informe s'emet transcorregut el termini atorgat perquè les administracions públiques afectades, en els termes que estableix l'article 53.2 TRLOTUP.  
e) D'acord amb l'article 53.2 TRLOTUP esmentat:  
«2. Rebuts els pronunciaments de les administracions públiques afectades i persones interessades o transcorregut el termini atorgat per a això, l'òrgan ambiental elaborarà, segons siga procedent:  
a) Un document sobre l'abast de l'estudi ambiental i territorial estratègic, juntament amb les contestacions rebudes a les consultes realitzades, en què es determinarà l'amplitud, el nivell de detall i el grau d'especificació que ha de tenir l'estudi esmentat i instarà la continuació de la tramitació pel procediment ordinari.  
b) Una resolució d'informe ambiental i territorial estratègic, per considerar, d'acord amb els criteris de l'annex VIII d'aquest text refós, o disposició reglamentària aprovada mitjançant Decret del Consell que el modifiqui, que el pla no té efectes significatius sobre el medi ambient i el territori, resolent-se l'avaluació ambiental i territorial estratègica pel procediment simplificat i indicant la procedència de la tramitació del pla conforme al capítol següent o a la normativa sectorial.  
  
c) Una resolució que considere que, encara que poden derivar-se de l'execució del pla efectes significatius sobre el medi ambient i el territori, la tramitació s'ha de fer simultàniament amb la del projecte i l'avaluació ambiental es durà a terme d'acord amb la legislació d'avaluació d'impacte ambiental de projectes, i s'emetrà un document que abastarà la valoració ambiental dels aspectes propis del pla i els específics del projecte.  
d) Una resolució d'informe ambiental, per considerar, d'acord amb els criteris de l'annex VIII d'aquest text refós, o disposició reglamentària aprovada mitjançant decret del Consell que el modifique, i de l'anàlisi de les contestacions a les consultes realitzades, que el pla sí que té efectes significatius sobre el medi ambient i es considera, de manera inequívoca, que el pla o programa és manifestament inviable per raons ambientals.  
Entenent-se que l'estudi de detall no té efectes significatius sobre el medi ambient, es considera procedent l'emissió d'un informe ambiental i territorial estratègic i l'avaluació ambiental i territorial estratègica s'ha de resoldre pel procediment simplificat.  
  
  
9. Proposta d'acord.  
Primer. Emetre informe ambiental i territorial estratègic favorable pel procediment simplificat en el procediment d'avaluació ambiental i territorial estratègic de l'estudi de detall i programa d'actuació integrada de la unitat d'execució en sòl urbà residencial eixample c/ Castell de Montesa amb les condicions següents:  
- Es realitzarà una adequada transició de l'illa urbana amb el sòl no urbanitzable en estat rural, limitant l'alçada a dues plantes i 9 metres a la cornisa, i es plantarà arbrat i bardisses per a la seua correcta integració visual.  
- Es dotarà d'arbrat i de dimensions adequades les voreres de viaris que recauen al residencial preexistent i al nucli urbà, a fi de facilitar una mobilitat de vianants amable i segura.  
2. Consta informe jurídic de data 1 de desembre de 2022, amb el vistiplau del vicesecretari.  
  
Fonaments jurídics  
A. La competència per a l'adopció del present acord correspon a l'Alcaldia-Presidència en aplicació del que estableix l'article 21.1.s de la llei 7/1985, de 2 d'abril, reguladora de les bases del règim local.  
  
B. Hi és aplicable el que estableixen els articles 48.c, 52 i 53 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge.  
  
Sobre la base dels fonaments de fet i de dret exposats, per aquesta alcaldia-presidència es resol:  
  
Primer. Emetre informe ambiental i territorial estratègic favorable pel procediment simplificat en el procediment d'avaluació ambiental i territorial estratègic de l'estudi de detall i programa d'actuació integrada de la unitat d'execució en sòl urbà residencial eixample c/ Castell de Montesa amb les condicions següents:  
- Es realitzarà una adequada transició de l'illa urbana amb el sòl no urbanitzable en estat rural, limitant l'alçada a dues plantes i 9 metres a la cornisa, i es plantarà arbrat i bardisses per a la seua correcta integració visual.  
- Es dotarà d'arbrat i de dimensions adequades a les voreres de viaris que recauen al residencial preexistent i al nucli urbà, a fi de facilitar una mobilitat de vianants amable i segura.  
  
Segon. Publicar el present informe ambiental i territorial estratègic al Diari Oficial de la Generalitat Valenciana.  
  
Tercer. Indicar que, d'acord amb el que estableix l'article 53.7 TRLOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat al Diari Oficial de la Generalitat Valenciana, no s'haguera fet l'aprovació del pla o programa en el termini màxim de quatre anys des de la data de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Quart. Comunicar el present informe als interessats, indicant-los que, d'acord amb el que preveu l'article 53.7 del TRLOTUP, contra la resolució aprovatòria de l'informe, per no ser un acte definitiu en via administrativa, no es pot interposar cap recurs, sense perjudici dels que, si és el cas, siguen procedents en via judicial contenciosa administrativa davant la disposició de caràcter general que haja aprovat el pla, o bé, sense perjudici dels que siguen procedents en via administrativa davant l'acte, si escau, d'aprovació del pla.  
  
Canals, 2 de desembre de 2022.- L'alcaldessa: María José Castells Villalta.